Patrick Grixti ta’ 44 sena, li kien irrapurtat nieqes, dalgħodu instab mejjet fl-Aħrax tal-Mellieħa. tvm.com.mt jinsab infurmat li fuq il-kadavru tar-raġel ma nstabux sinjali ta’ vjolenza. Ir-raġel deher l-aħħar nhar it-Tnejn għall-ħabta tal-11 p.m. ta’ filgħaxija f’Tas-Sliema. Il-bieraħ: Patrick Grixti ta’ 44 sena, kien irrapportat nieqes illum lill-Pulizija fejn l-aħħar li deher kien nhar it-Tnejn li għadda għal ħabta tal-11.00 p.m. f’Tas-Sliema. Fi stqarrija l-Pulizija qalet li Grixti għandu għajnejh kannella u xagħru sewda. Hija appellat biex kull min għandu xi nformazzjoni dwar Patrick Grixti, huwa ġentilment mitlub jgħaddiha lill-Pulizija, anke b’mod kunfidenzjali, fuq in-numru 2122 4001 jew fl-eqreb għassa tal-Pulizija.